ไฟแนนซ์ทูเดย์
โดย...ช.ชดา
20 มิ.ย. 2559

โดย...ช.ชดา
...ประโยคเด็ดที่กำลังฮอตฮิตที่สุดในโซเชียลมีเดียกำลังโดนนำมาตัดต่อล้อเลียน ล่าสุดมีคนทำภาพ ระบุว่า ลูกหนี้ทั้งหลายประกาศจะไม่ชำระหนี้จนกว่าประเทศจะเป็นประชา ธิปไตยโดยสมบูรณ์ แล้วก็มีการแชร์กันไปมา ซึ่งนายแบงก์ทั้งหลายเห็นแล้วไม่ขำ ฝาก ช.ชดาให้ย้ำเพราะกลัวใครจะไปทำตามกลายเป็นเสียเครดิตไปถ้าไม่ชำระหนี้ ฉะนั้นโปรดแยกแยะให้ออกว่าอะไรเป็นเรื่องจริง อะไรเป็นเรื่องเล่น
...ทองอุไร ลิ้มปิติ รองผู้ว่าการแบงก์ชาติ เร่งภารกิจสำคัญที่ทำในเรื่องของอี-เพย์เมนต์ให้เสร็จ ถือเป็นผลงานชิ้นโบแดงก่อนจะเกษียณในปีนี้ 
...หลัง ครม.อนุมัติเรื่องให้กองทุนรวมออกไปลงทุนต่างประเทศได้แล้ว ธปท.ก็จะผ่อนคลายเปิดให้รายย่อยที่ทำธุรกิจ มีสินทรัพย์ 100 ล้านบาทขึ้นไป (นับเฉพาะสินทรัพย์ที่มีสภาพคล่อง ไม่นับบ้านและที่ดิน) ให้ออกไปลงทุนโดยตรงในต่างประเทศเอง โดยไม่ผ่านตัวแทนได้ปีละ 5 ล้านเหรียญสหรัฐ คาดว่าการผ่อนคลายนี้จะเริ่มใช้ได้ในอีก 1-2 สัปดาห์ข้างหน้า